**Podaci vezani uz natječaj za prijam u službu u Jedinstveni upravni odjel na neodređeno vrijeme na**

**radno mjesto:**

**Stručni suradnik za gradnju objekata komunalne infrastrukture i objekata javne i društvene namjene – 1 izvršitelj**

Javni natječaj je objavljen u Narodnim novinama br. 65/22 od 08. lipnja 2022. godine.

Opis poslova:

1. obavlja stručne poslove povezane s pripremom projekta i organizacijom izvođenja gradnje infrastrukturnih i kapitalnih građevina komunalne infrastrukture, građevina javne i društvene namjene kojih je investitor Općina Viškovo; vodi gradnju te vrši kontrolu kvalitete, usklađenosti sa propisima i financijsku kontrolu nad izvođenjem radova, izrađuje troškovnike za izvođenje radova i usluga te za izvođenje radova za koje nije potrebna projektna dokumentacija; provodi realizaciju projekata koji se sufinanciraju iz nacionalnih i EU sredstava, a koji provode Općina i javnopravna tijela te komunalna društava od interesa za općinu,
2. vodi poslove u vezi projektiranja i ishođenja odgovarajućih dozvola za građevine javne i društvene namjene, komunalne infrastrukture, piše projektne zadatke za poslove projektiranja,
3. organizira i vodi gradnju te vrši kontrolu kvalitete, usklađenosti sa propisima i financijsku kontrolu nad izvođenjem radova za koje nije potrebno ishođenje građevne dozvole,
4. obavlja poslove vezane uz provođenje akata prostornog uređenja i gradnje u svojstvu javnopravnog tijela (posebni uvjeti i potvrde, geodetski elaborati i sl.),
5. prati projekte komunalne infrastrukture koji se izvode na području općine i koji su od interesa za općinu, te aktivno sudjeluje u realizaciji tih projekta, a koja realiziraju komunalna društva, Županijska uprava za ceste te druga javnopravna tijela,
6. prati propise iz upravnog područja koje prati te predlaže pravovremeno donošenje novih općih ili posebnih akata ili usklađenje istih sa novim propisima, izrađuje prijedloge tih akata i vodi evidenciju kapitalnih i drugih projekata i aktivnosti čiju realizaciju prati,
7. obavlja poslove vezane uz javnu nabavu na koju se ne primjenjuje Zakon o javnoj nabavi, a vezano uz djelokrug odsjeka te obavlja poslove vezano uz stvaranje ugovornih obveza za odsjek,
8. daje mišljenja, tumačenja i odgovore po predmetima u okviru svoje nadležnosti, prima stranke i rješava po zahtjevima istih u okviru svoje nadležnosti,
9. izvršava naloge pročelnika i voditelja odsjeka koji se odnose na službu.

**Osnovna bruto plaća: 11.531,30 kn**

Provjera znanja i sposobnosti:

Obuhvaća pisano testiranje, provjeru rada na računalu i intervju.

Najmanje pet dana prije održavanja testiranja objavit će se putem internet stranice i oglasne ploče Općine Viškovo vrijeme održavanja testiranja. Kandidati koji ispunjavaju formalne uvjete iz oglasa bit će pozvani na pisano testiranje i provjeru rada na računalu putem e-maila navedenog na prijavi na oglas.

Na istoj internet stranici i oglasnoj ploči objavit će se vrijeme održavanja intervjua i to najmanje pet dana prije održavanja intervjua. Intervju se provodi samo s kandidatima koji su ostvarili najmanje 50% bodova iz svakog dijela provjere znanja i sposobnosti kandidata na provedenom testiranju i provjeri praktičnog rada. Kandidati koji su ostvarili najmanje 50% bodova iz svakog dijela provjere znanja i sposobnosti kandidata na provedenom testiranju i provjeri praktičnog rada bit će pozvani na intervju putem e-maila navedenog na prijavi na oglas.

Područje pisanog testiranja obuhvaća područje lokalne i područne (regionalne) samouprave te područja izgradnje komunalne infrastrukture i objekata javne i društvene namjene.

**Pravni i drugi izvori provjere znanja:**

•             Zakon o gradnji (Narodne novine br. 153/13, 20/17, 39/19, 125/19)

•             Zakon o prostornom uređenju (Narodne novine, br. 153/13, 65/17, 114/18, 39/19, 98/19)

•             Zakon o službenicima i namještenicima u lokalnoj i područnoj (regionalnoj) samoupravi

 (Narodne novine br. 86/08, 61/11, 4/18, 112/19)

•             Uredba o uredskom poslovanju (Narodne novine br. 75/21)

•             Statut Općine Viškovo (“Službene novine Općine Viškovo” broj: 3/18., 2/20. 4/21 i 10/22).